naje luminoase, cinstite, harnice, care prin 
unitatea lor morală şi de făptuire, prin 
intransigența lor în apărarea avutului ob- 
ştesc, dau greutatea specifică piesei şi spec- 
tacolului ; aceasta, bineînţeles, și datorită 
interpreţilor, 

Printre aceștia, de pildă, Sinka Károly 
în rolul inginerului Sava, înfățișat ca un 
personaj plin de înţelepciune, pondere și 
prestanță ; Csorba András, care a compus 


figura inginerului-șef Varam, om plin de ' 


autoritate şi pătruns de sentimentul drep- 
tății şi al cinstei ; Kiss László, care ne-a 
înfățișat chipul sincer şi pasionat al mește- 
rului Dima ; Tóth Tamás în fermecătoarea 
figură a  zugravului-tenor Luigi; Tarr 


- László în „misteriosul“ şi simpaticul Pavel 


Balaban ; şi, în sfîrșit, Farkas Ibolya, care 
împrumută un aer plin de tinerețe Sandei 
(s-ar putea afirma însă că tinerețea ac- 
triței e mult prea pronunțată, transmițînd 
personajului o notă de timiditate şi fragi- 
litate pe care îndeosebi o tînără ce lu- 
crează atît de activ pe un șantier, ar fi 
trebuit de mult s-o depășească). 

În spectacolul de la Teatrul Secuiesc de 
Stat din Tg. Mureș, există o unitate orga- 
nică de stil, creată prin munca atentă a 
colectivului de actori, pe baza unei viziuni 
regizorale competente. 


Ion Chereji 


CALITĂȚI NEVALORIFICATE 


Institutul de Artă Teatrală şi Cinematografică „I. L. Caragiale": Oameni de azi 
de Lucia Demetrius 


Premiera : 7 noiembrie 1959. Regia: Beate Fredanov. Decoruri şi costume: Traian Niţescu. 
Distribuţia ; Alexandru Drăgan (Dr. Vasile Murgu) ; Laurenţiu Azimioară (Zăplan) ; Iulian Copacea 
(Traian) ; Tzenca Velceva — Ileana Tarnavschi — Stela Popescu (Anicuţa Dobrotei) ; Gheorghe Ma- 
rinescu (Ghiţă Cotoroiu) ; Anca Ionică (Lenuţa); Stan Ion (Trandafir); Dorel luster (Grigore); 
Nicolae Uşurelu (Sandu); Constantin Tamaş (Titu); Doina Dumitrescu (Marta); Mihai Ciucă 
(Dr. Florinel Petrescu) ; Anda Caropol — Tzenca Velceva (Floarea); Florin Dumbravă (Nică); 
Iulian Copacea (Onofrei); Sebastian Papaiani (Ion); Stan Ion (Costache); Valeria Nan (Tanţa); 


Sebastian Papaiani (Toma). 


Lunga şi frumoasa carieră a piesei 
Oameni de azi de Lucia Demetrius şi-a 
căpătat recent îndreptăţirea, cu prilejul in- 
terpretării pe care i-au dat-o studenţii In- 
stitutului de Artă Teatrală şi Cinemato- 
grafică (clasa Beate Fredanov, asistentă 
Zoe Stanca-Anghel), deși sîntem nevoiţi, 
de la bun început, să spunem că studenții- 
actori şi-au valorificat în insuficientă mă- 
sură calităţile în acest spectacol. 

Fără îndoială că Alexandru Drăgan (in- 
terpretul doctorului Murgu) are calităţi 
reale pentru scenă, caută să exprime 
direct, fără artificii, complicatele frămîntări 
sufleteşti ale personajului. Totuşi, în mo- 
mentele-cheie, interpretul a fost lipsit de 
profunzime, iar jocul său egal, monocrom, 
n-a ajutat la descifrarea integrală a per- 
sonajului şi a evoluţiei acestuia. Printre 
altele, superficial şi neconvingător a fost 
momentul în care secretarul de partid, 
Grigore, secretarul sfatului, Onofrei, și în- 
vățătoarea Marta îi arată că activitatea 
profesională nu poate fi despărțită de cea 
politică, deşi această scenă care declan- 
şează un şoc determinant în conștiința 
doctorului se cuvenea să fie tratată cu 
deosebită atenţie. De asemenea, demasca- 
rea lui Florinel Petrescu a apărut puerilă. 


Doina Dumitrescu avea toate șansele 
să realizeze rolul învățătoarei Marta, de 
care o apropiau figura luminoasă şi înflă- 
cărarea juvenilă, dacă ar fi putut să-și 
învingă crisparea ce-i imobiliza bunele in- 
tenţii, dacă ar fi renunţat la zîmbetul ușor 
forțat şi la rostirea alintată a replicilor 
în scenele lirice. Din cauza acestor defi- 
ciențe, interpreta a ratat scene importante, 
ca aceea în care-l înfruntă pe doctorul Pe- 
trescu sau în care încearcă să-l corecteze 
pe Murgu. 

Nici Dorel Juster n-a intuit cu destulă 
înţelegere dificilul rol al secretarului de 
partid, Grigore, şi n-a reușit, prin urmare, 
să contureze profilul activistului de par- 
tid, energic, inteligent, convingător. 

Pe linia bunelor interpretări consemnăm 


` frumoasa realizare a lui Iulian Copacea 


(Onofrei), care a distribuit cu fineţe umo- 
rul în scenele izbucnirilor stîngiste ale per- 
sonajului, redînd de asemenea tempera- 
mentul tumultuos al acestuia. Sebastian 
Papaiani a demonstrat prin calitatea jo- 
cului scenic că un rol neînsemnat, ca 
acela al Ciobanului, poate reţine atenţia ; 
Laurenţiu Azimioară, interpretul lui Zăplan, 
a avut cîteva accente sincere, mai ales în 
a doua parte a piesei, iar Anda Caropol a 

transmis cu o molipsitoare jovialitate, op- 
timismul tinerei țărance, Floarea. 

Din grupul personajelor negative, Gheor- 
ghe Marinescu (Cotoroiu) şi Ileana Tar- 
navschi (Moașa) au realizat compoziţii co- 
lorate, ştiind să evite alunecarea spre şarjă. 
În schimb, Ana Ionică (Lenuţa) şi Stan 
Ion (Trandafir) şi-au descifrat doar par- 
ţial partitura scenică, prima cu masca 
încruntată şi imobilă a chiaburoaicei, cel 
de al doilea scrișnindu-și cu monotonie 
replicile. Mihai Ciucă (doctorul Florinel 
Petrescu) a avut un aer distrat, absent, 
diminuind astfel contraacțiunea pe care o 
reprezenta personajul său. L-am fi vrut 


mai „escroc“ (şi „escroc sentimental“, cu 
treceri variate şi nuanțate). 

Decorurile lui Traian Niţescu n-au avut 
prea multă originalitate, dar pictorul-sce- 
nograf a distribuit cu economie elementele 
de decor în mica scenă a studioului, ofe- 
rind astfel suficient spaţiu pentru joc. 

Fără să neglijăm excepţiile, socotim că 
studenții Institutului de Artă Teatrală au 
fost prea puţin ajutați în interpretarea 
piesei. De aceea, spectacolul a părut mai 
degrabă o lectură colectivă decît o inter- 
pretare artistică. Păcat. Unele elemente 
valoroase şi-ar fi putut evidenția înzestră- 

AMĂNUNTE CARE SUPĂRĂ 


Teatrul Municipal: Tache, lanke și Cadir de V. |. Popa 


Ne întrebăm adesea, câte dintre specta- 
<olele trecute prin încercarea grea a sute- 
lor de reprezentații își pot păstra neștir- 
bite virtuțile iniţiale ? Ne-am pus această 
întrebare şi în legătură cu spectacolul 
Tache, lanke şi Cadir de la Teatrul Muni- 
cipal, ajuns astăzi la cea de-a 376-a re- 
prezentaţie. Despre el, după premieră, se 
scria : „Un spectacol viu, amuzant şi in- 
teligent...“, „Aşa cum se joacă la Teatrul 
Municipal, Tache, lanke şi Cadir consti- 
tuie un spectacol excelent“. 

Ce s-ar putea scrie azi despre el? lată 
o rațiune suficientă pentru a revedea cu 
mult interes spectacolul cu această piesă 
a lui Victor lon Popa. 

Bine gîndit iniţial, nu s-ar putea Spune 
azi că spectacolul, în liniile sale mari, 
îşi vede alterată substanța comică, după 
cum, de asemenea, nu s-ar putea afirma 
că mesajul textului : „romiîn-ovrei-ture, oa- 
meni estem“, rostit de autor într-o vreme 
cînd prigoana rasială era necruțătoare, nu 
s-ar transmite şi azi în spectacolul de la 
Municipal, cu emoție, cu limpezime, cu 
aceeași caldă rezonanță ca şi la premieră, 
în ciuda ritmului care a scăzut pe parcurs. 
I se reproşa regizorului, la premieră, ne- 
realizarea ritmului, îndeosebi în actul IH ; 
acum, observaţia este valabilă şi pentru 
restul spectacolului. În actul II, de exem- 
plu, scena prinzului sau a jocului celor 
trei personaje, pentru întiietatea numelui 

pe firmă — când în acest sens se trag 
bilețele din căciula turcului — tronează 
peste limitele stabilite iniţial. Totuşi, spec- 
tacolul se urmăreşte încă cu interes. 
Acest interes este susținut de interpreta- 
rea fidelă şi conştiincioasă a unor actori 
care, deşi nu toţi fac parte din distribuţia 
de la premieră, se străduiesc să menţină 
nealterat conţinutul şi conturul plin de 
culoare şi farmec al personajelor. Vom 
menţiona, în primul rind, pe Carol Kron, 
care, ca şi la premieră, excelează în rolul 
lui Iţig-llie, rol care a câștigat parcă pe 
parcurs în dezinvoltură şi în naturalețe. 
Cu toate că nici acest actor nu a putut 
rezista tentației de a adăuga măcar o re- 
plică — ce-i drept, nu din cele mai com- 
promițătoare pentru autor (când se răsteşte 
Janke în actul II Ja el, Carol Kron se 
fereşte cu replica, inexistentă în text, „nu 
dădea în Gambetta“) — actorul merită laude 
pentru modul viu şi viguros cu care mar- 
chează şi astăzi prezenţa în scenă a aces- 
tui tip de lichea, rapace şi odios. 

Fără să alunece în şarjă sau exprimare 
exterioară, G. Aurelian reuşește cu convin- 
gere, umor şi duioșie, să impună specta- 
torului imaginea jovială, plină de neastim- 
păr, a lui lanke. I se poate reproşa însă 
o notă de exagerare a sentimentului de 
amărăciune, pe care il provoacă piedi- 
cile ce se ivesc în calea căsătoriei fiicei 
sale cu lonel — sentiment consumat cu 

